*PROPOSAL*

Na osnovu čl. 123 i čl. 70 Zakona o tržištu kapitala ("Sl. glasnik RS", br. 31/2011, 112/2015, 108/2016 i 9/2020), Pravilnika o načinu prestanka svojstva javnog društva i postupku isplate nesaglasnih akcionara u slučaju isključenja akcija sa regulisanog tržišta odnosno MTP („Sl. glasnik RS“, br. 10/12 i 50/12) i čl. 329 Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon, 5/2015, 44/2018, 95/2018 i 91/2019), Skupština akcionara Društva za hotelske, ugostiteljske i turističke usluge ''Excelsior'' a.d. Beograd, Kneza Miloša br. 5, na vanrednoj sednici održanoj dana 10.12.2020. godine donela je sledeću

ODLUКU O POVLAČENJU AКCIJA SA REGULISANOG TRŽIŠTA, ODNOSNO MTP

I PRESTANКU SVOJSTVA JAVNOG DRUŠTVA

Član 1.

Povlače se i isključuju akcije sa regulisanog tržišta, odnosno MTP Beleks, tržišni segment: MTP akcije - Beogradske berze a.d. Beograd i to 63.859 akcija, nominalne vrednosti 1.000,00 (hiljadu) dinara po akciji, CFI kod ESVUFR, ISIN broj RSEXCLE67585, izdavaoca Excelsior a.d. Beograd, Kneza Miloša br. 5 (dalje: „Društvo“) matični broj 06934218, PIB: 100279522 u skladu sa čl. 123 Zakona o tržištu kapitala.

Društvu prestaje svojstvo javnog društva.

Član 2.

Konstatuje se da na dan donošenja ove odluke lice Hotelsko akcionarsko društvo ,,Beogradsko Mešovito preduzeće” a.d. Beograd, Milentija Popovića br. 5, matični broj: 07456263, PIB: 100000805, poseduje 100% učešća u kapitalu izdavaoca Excelsior a.d. Beograd, odnosno 63.589 ukupno emitovanih akcija Društva.

Кonstatuje se da su ispunjeni kumulativni uslovi za isključenje akcija sa MTP Beleks tržišnog segmenta Beogradske berze u skladu sa čl. 123 Zakona o tržištu kapitala ("Sl. glasnik RS", br. 31/2011, 112/2015, 108/2016 i 9/2020), odnosno da:

* Društvo ima manje od 10.000 akcionara;
* u periodu od 6 (šest) meseci koji prethodi donošenju ove odluke ukupno ostvareni obim prometa akcija Društva iznosi manje od 0,5% ukupno izdatog broja akcija;
* u najmanje 3 (tri) meseca iz pomenutog perioda iz prethodne tač. 2), ostvareni mesečni promet akcija Društva je iznosio manje od 0,05% ukupno izdatog broja akcija.

Član 3.

Ova Odluka je doneta je sa 100% glasova akcionara, te shodno članu 123 stav 3 Zakona o tržištu kapitala Društvo daje neopozivu izjavu da nema nesaglasnih akcionara koji su glasali protiv ove Odluke.

Član 4.

Ovlašćuje se direktor Društva da izvrši registraciju ove odluke u Agenciji za privredne registre RS u skladu sa Zakonom o registraciji, kao i da o donetoj odluci obavesti regulisano tržište, tržišni segment MTP na koje su akcije Društva uključene u trgovanje.

Član 5.

Nakon registracije Odluke kod Agencije za privredne registre, Društvo će obavestiti regulisano tržište odnosno MTP i podneti zahtev za isključenje akcija.

Član 6.

Ova Odluka stupa na snagu danom donošenja.

Član 7.

Nakon dobijanja rešenja organizatora tržišta o isključenju akcija Društva sa tržišnog segmenta MTP Beleks, Društvo podnosi Кomisiji za hartije od vrednosti zahtev za brisanje Društva iz Registra javnih društava koji vodi Komisija za hartije od vrednosti, u cilju prestanka svojstva javnog društva u skladu sa čl. 70 stav 1 tač. 2 Zakona o tržištu kapitala.

Ovlašćuje se i zadužuje generalni direktor g. Anastasios Chomenidis, da u ime i za račun Društva podnese zahtev Кomisiji za hartije od vrednosti Republike Srbije za brisanje Društva iz Registra javnih društava koji vodi Komisija za hartije od vrednosti.

Član 8.

Ovlašćuje se i zadužuje Odbor direktora i/ili Generalni direktor Društva, da u slučaju potrebe, izvrši tehničke ispravke i usaglašavanja ove Odluke sa zahtevima nadležnih organa i u cilju njene uspešne realizacije.

Predsednik Skupštine akcionara

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_